Diari Oficial de la Generalitat Valenciana


Sumari del DOGV 6484, del 21-03-2011 (2011/3027)

Conveni de col·laboració per a la gestió, liquidació i recaptació de l'impost sobre l'increment del valor dels terrenys de naturalesa urbana entre l'Ajuntament d'Alborache i el registrador titular del Registre de la Propietat Número 1 de Chiva.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6484

Data del DOGV
:   21-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3027


Organisme emissor
:   Ajuntament d'Alborache

Tipus de document
:   Anunci

Conveni de col·laboració per a la gestió, liquidació i recaptació de l'impost sobre l'increment del valor dels terrenys de naturalesa urbana entre l'Ajuntament d'Alborache i el registrador titular del Registre de la Propietat Número 1 de Chiva. [2011/3027]  
El Ple de l'Ajuntament, en sessió extraordinària urgent del dia 10 de febrer de 2011, va adoptar, entre d'altres, l'acord d'aprovació del conveni administratiu de col·laboració entre aquest Ajuntament i el Registre de la Propietat Número 1 de Chiva per a la gestió, liquidació i recaptació de l'impost sobre l'increment del valor dels terrenys de naturalesa urbana, el text del qual és el següent:  
Conveni de col·laboració per a la gestió, liquidació i recaptació de l'impost sobre l'increment del valor dels terrenys de naturalesa urbana entre l'Ajuntament d'Alborache i el registrador titular del Registre de la Propietat Número 1 de Chiva.  
D'una part, l'alcalde d'Alborache, Miguel Vicente Pinach Montó, facultat per a la firma del present conveni, en virtut de l'Acord adoptat pel Ple de la corporació celebrat amb data 10 de febrer de 2011.  
  
D'una altra part, el registrador titular del Registre de la Propietat de Chiva Número 1, Eduardo Martínez Gil.  
  
Exposen:  
I. L'impost sobre l'increment del valor dels terrenys de naturalesa urbana és un tribut municipal de caràcter potestatiu, a l'empara del que establix l'article 59.2 del Reial Decret Legislatiu 2/2004, de 5 de març, que aprova el Text Refós de la Llei Reguladora de les Hisendes Locals. L'Ajuntament d'Alborache, d'acord amb la legislació esmentada anteriorment, té establit i ha aprovat la corresponent ordenança fiscal per acord del Ple establit i ha aprovat la corresponent ordenança fiscal per acord del Ple de data 10 de febrer de 2011, publicada en el Butlletí Oficial de la Província de València de 2 de febrer de 2011 núm. 47.   
  
II. En virtut dels articles 6 i següents i 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de l'article 5.5 de la Llei 58/2003, de 17 de desembre, General Tributària, i de l'article 8.4 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, és voluntat expressa de les parts establir un conveni de col·laboració pel qual el registrador titular del Registre de la Propietat de Chiva Número 1 es compromet a realitzar determinades actuacions conduents a la gestió, liquidació i recaptació de l'impost sobre l'increment del valor dels terrenys de naturalesa urbana en l'àmbit territorial del dit municipi, i a estos efectes  
  
  
Acorden  
  
Primer. Àmbit d'aplicació  
Les actuacions derivades del present conveni de col·laboració entre l'Ajuntament d'Alborache i el registrador del Registre de la Propietat de Chiva Número1 es referiran a l'àmbit de l'impost sobre l'increment del valor dels terrenys de naturalesa urbana els fets imposables del qual meritats siguen competència de l'esmentat Ajuntament.  
  
  
Segon. Actuacions a realitzar  
Les actuacions a realitzar pel Registrador titular del Registre de la Propietat de Chiva Número 1 en la gestió de l'impost es referiran a les declaracions liquidacions que es presenten i als fets imposables meritats a partir de l'entrada en vigor del present conveni. Així mateix, i a requeriment de l'Ajuntament, podran també referir-se als que es troben pendents de gestió en el moment de la firma.  
I. El registrador titular del Registre de la Propietat de Chiva Número 1 assumix la tasca de realitzar les funcions següents:  
- Recepció i comprovació de les declaracions o autoliquidacions a més dels documents en què consten els actes o contractes que originen la imposició.  
- Comprovació d'ofici de l'impost en tots aquells supòsits de subjecció en què els subjectes passius no presenten voluntàriament les declaracions o autoliquidació i que, no obstant això, s'hagen posat de manifest davant del Registre de la Propietat de Chiva Número 1.  
- Recaptació dels ingressos per autoliquidació realitzats pel contribuent, així com dels ingressos derivats de les liquidacions, com a conseqüència tant de la revisió de l'autoliquidació com de la comprovació d'ofici de l'impost.  
- Realització dels ingressos de les quantitats recaptades en el compte corrent restringit que establisca l'Ajuntament d'Alborache per mitjà de transferències mensuals del saldo del dit compte a les arques de l'Ajuntament, al compte que es determine a estos efectes en virtut del present conveni.  
- Realització de totes les actuacions de gestió tributària necessàries per a determinar el deute. (Sol·licituds de documentació addicional, propostes de liquidació i tràmits d'audiència, resolució d'al·legacions, liquidacions provisionals, sol·licitud de suspensió, ajornament o fraccionament, resolució de recursos de reposició, devolució d'ingressos indeguts, propostes d'anul·lació de liquidació etc.).  
  
- Notificació de totes les actuacions tributàries detallades en el punt anterior.  
- Determinació de la subjecció i no prescripció, així com l'aplicació de les bonificacions, reduccions o exempcions que siguen procedents segons les normes reguladores de l'impost.  
- Comunicació per a enviament a la via executiva d'aquelles liquidacions que no hagen sigut ingressades en els períodes voluntaris de pagament establits en l'article 62 de la Llei 58/2003, de 17 de desembre, General Tributària.  
- Recepció i enviament de la documentació d'índole tributària derivada de la gestió de l'impost als òrgans competents amb facultats de revisió.  
II. S'encomana al registrador titular del Registre de la Propietat de Chiva Número 1 la gestió material de totes les actuacions de gestió que s'han assenyalat anteriorment. La competència jurídica per a l'assumpció de tals actuacions, actes jurídics necessaris a este efecte, la qual cosa portarà a efecte de manera telemàtica i per l'òrgan que resulte competent a través de firma electrònica proporcionada pel Col·legi de Registradors.  
III. S'elaborarà un llibre diari de presentació d'autoliquidacions així com un llibre de liquidacions complementàries en què s'arrepleguen tant les que sorgisquen com a conseqüència de la revisió de les autoliquidacions presentades, com les derivades de la comprovació d'ofici de l'impost. Es facilitarà a l'alcalde i al tresorer municipal coneixement del contingut d'estos llibres.  
IV. Trimestralment a petició de l'Ajuntament, es realitzarà un informe explicatiu de les actuacions de gestió, liquidació i recaptació que haja dut a terme el registrador titular del Registre de la Propietat de Chiva Número 1 durant cada trimestre. El dit informe serà remés dins dels 20 dies següents a la finalització de cada trimestre al compte de correu electrònic que designe a estos efectes l'Ajuntament d'Alborache.  
  
V. El registrador titular del Registre de la Propietat de Chiva Número 1 organitzarà de forma autònoma els mitjans materials i personals suficients per a garantir una eficaç gestió en la prestació del servici, que podrà desenvolupar-se de forma integrada, separada o annexa a l'oficina registral.  
VI. En tot cas el present conveni s'executarà amb plena observança i estricta subjecció al que disposa la Llei Orgànica 15/1999, de 13 de desembre, de Protecció de Dades de Caràcter Personal, i adoptarà el registrador titular del Registre de la Propietat de Chiva Número 1 totes les mesures d'índole tècnica i organitzatives que siguen necessàries per a garantir la seguretat de les dades de caràcter personal i evitar la seua alteració, pèrdua, tractament o accés no autoritzat.  
VII. El present conveni, i mentre estiga vigent, vincularà també els successius titulars que es facen càrrec del Registre sempre que s'obtinga el corresponent visat col·legial, a l'efecte del qual serà remés al Servici de Coordinació d'Oficines Liquidadores.  
  
Tercer. Règim retributiu  
1. El tancament de la recaptació mensual es produirà els dies 25 de cada mes, excepte en el mes de desembre que es realitzarà el dia 31.  
2. En els cinc dies següents al tancament es transferirà al compte que l'Ajuntament d'Alborache determine el saldo total del compte restringit de recaptació. El dit saldo es correspondrà amb l'import de la recaptació mensual efectiva fins al dia del tancament descomptant la quantitat corresponent al premi de liquidació pels servicis prestats en el mes anterior.  
3. El registrador titular del Registre de la Propietat de Chiva Número 1 emetrà una factura mensual en concepte de retribució per les funcions realitzades en virtut del present conveni de col·laboració, en els tres dies següents al tancament de cada període.  
4. Les quantitats a percebre pel registrador titular del Registre de la Propietat de Chiva Número 1 en concepte de retribució es fixaran en un 10% sobre la recaptació obtinguda en cada un dels períodes. Al dit import s'afegirà l'IVA que, si és el cas, haja de repercutir-se pels servicis prestats, que serà satisfet per l'ajuntament respectiu.  
  
  
Quart. Entrada en vigor  
Este conveni de col·laboració serà efectiu a partir del dia de la seua firma i estarà vigent pel termini d'un any. Al terme del dit període, s'entendrà tàcticament prorrogat per successius terminis, excepte denúncia expressa per qualsevol de les parts, amb tres mesos d'antelació a la data de venciment.  
  
Alborache, 21 de febrer de 2011.- L'alcalde: Miguel V. Pinach Montó.